CELEX: 62006FN0031
Language: hu
Date: 2006-03-13 00:00:00
Title: F-31/06. sz. ügy:  2006. március 13-án  benyújtott kereset – Perez-Minayo Barroso és Pino kontra Bizottság

3.6.2006   
            
            
               HU
            
            
               Az Európai Unió Hivatalos Lapja
            
            
               C 131/50
            
         2006. március 13-án benyújtott kereset – Perez-Minayo Barroso és Pino kontra Bizottság
   (F-31/06. sz. ügy)
   (2006/C 131/92)
   Az eljárás nyelve: francia
   Felek
   
      Felperesek: Isabelle Perez-Minayo Barroso (Brüsszel, Belgium) és Marco Pino (Brüsszel, Belgium) (képviselő: S. Orlandi ügyvéd)
   
      Alperes: Európai Közösségek Bizottsága
   Kereseti kérelmek
   
               —
            
            
               A Közszolgálati Törvényszék állapítsa meg a személyzeti szabályzat XIII. melléklete 5. és 12. cikkének jogellenességét;
            
         
               —
            
            
               a Közszolgálati Törvényszék semmisítse meg a felperesek tisztviselői állásba történő kinevezését megállapító egyedi határozatokat annyiban, amennyiben azok besorolásukat a személyzeti szabályzat XIII. melléklete 5. cikke (2) bekezdésének alkalmazásával határozzák meg;
            
         
               —
            
            
               a Közszolgálati Törvényszék semmisítse meg azokat az egyedi határozatokat, amelyek eltörlik a felperesek által korábbi besorolási osztályban szerzett és „hátizsákjukban” összegyűjtött pontokat;
            
         
               —
            
            
               a Közszolgálati Törvényszék semmisítse meg azokat az egyedi határozatokat, amelyekkel a felperesek díjazásának meghatározatásakor 1-nél kisebb sokszorozási együttható alkalmazását rendelték el;
            
         
               —
            
            
               a Közszolgálati Törvényszék az Európai Bizottságot kötelezze a költségek viselésére.
            
         Jogalapok és fontosabb érvek
   A felperesek a – magasabb besorolási osztályba kerülésre kiírt – COM/PA/04 belső versenyvizsga sikeres pályázói, amelynek kiírását az új személyzeti szabályzat hatálybalépését megelőzően tették közzé. Ezt az időpontot követően az alperes a magasabb besorolási osztályba sorolta őket be, azonban megőrizték korábbi besorolási fokozatukat, fizetési fokozatukat és a sokszorozási együtthatót. Előléptetési pontjaikat ellenben lenullázták.
   Keresetükben a felperesek elsőként arra hivatkoznak, hogy a megtámadott határozatok sértik az általuk megpályázott versenyvizsga kiírására vonatkozó jogi szabályozást, valamint a személyzeti szabályzat 5., 29. és 31. pontját, a szakmai előmenetelhez való jogot és az arányosság elvét.
   A felperesek ezt követően arra hivatkoznak, hogy az említett határozatok az egyenlő bánásmód elvét és a hátrányos megkülönböztetés tilalmának elvét is sértik. Egyrészt ugyanezen vagy azonos szintű versenyvizsga sikeres pályázóinak besorolása attól függően eltérő szintű, hogy felvételükre a személyzeti szabályzat hatálybalépése előtt vagy után került sor. Másrészt a felperesek előnytelenebb helyzetbe kerülnek az igazolási eljárás során tisztviselői állásba kinevezett tisztviselőkkel szemben, mivel ez utóbbiak továbbra is rendelkeznek előléptetési pontjaikkal, míg a felperesek „hátizsákja” le lett nullázva.
   Végül a felperesek szerint a megtámadott határozatok sértik a bizalomvédelem elvét, mivel elvárhatták, hogy a versenyvizsga-kiírásban szereplő besorolási fokozatba kerülnek kinevezésre.